**2.sz. melléklet**

a 2/2017(II.14.) önkormányzati rendelethez

**védőnői körzet és székhelyének meghatározására vonatkozó megállapodás**

**EGYÜTTMŰKÖDÉSI MEGÁLLAPODÁS**

mely létrejött egyrészről **Mátraszele** község Önkormányzata (székhelye: 3142 Mátraszele, Szabadság út 65.; a továbbiakban:, Gesztor) képviselője: Vincze László polgármester,

másrészről **Bárna** Község Önkormányzata (székhelye: 3126 Bárna, Petőfi út 23., a továbbiakban: Önkormányzat) képviselője: Oravecz Roland polgármester (a továbbiakban együtt Felek) között alulírott napon és helyen az alábbiak szerint:

Az Együttműködési Megállapodást a Felek az egészségügyről szóló 2015. évi CXXII. törvény 6. § (1) bekezdése, valamint az önálló orvosi tevékenységről szóló 2000. évi II. törvény, és az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) kormányrendelet rendelkezései alapján kötötték meg.

1) A Mátraszelei védőnői és iskola-egészségügyi körzet működési (ellátási) területe Mátraszele község Önkormányzata Képviselő-testületének az egészségügyi alapellátási körzetek megállapításáról szóló önkormányzati rendeletben meghatározott területekre terjed ki, mely magában foglalja Bárna község teljes területét is. Bárna Község Képviselő - testülete vállalja, hogy az egészségügyi alapellátási körzetek megállapításáról szóló rendeletében e megállapodásnak megfelelően – Mátraszele képviselő-testületének rendeletével azonos módos szabályozza a védőnői körzetet és az iskola-egészségügyi alapellátást.

2) Az 1. pontban meghatározott körzet székhelye: Mátraszele

3) A Megállapodás 2017. március 1. napjától határozatlan időre jön létre, a megállapodás módosításához, felmondásához mind a két fél egyetértése szükséges.

4) A Felek megállapodnak abban, hogy vitás ügyek rendezéséhez hatáskörtől függően a Salgótarjáni Járásbíróság, illetve a Balassagyarmati Törvényszék kizárólagos illetékességét kötik ki. A Felek az Együttműködési Megállapodást elolvasás és értelmezést követően, szabad akaratukból jóváhagyólag írták alá.

Mátraszele, 2017. február 14.

Vincze László Babjákné Bocsok Anna

polgármester jegyző

Ellenjegyezte:

Babjákné Bocsok Anna

jegyző